### | | | | --- | --- | | | | | --- | | **Byråd** 20. marts 2018 Sagsnr. 710-2016-49718 Dok.nr. 710-2018-59738 Sagsbehandler DPHKR | | 48.                 Vedtagelse af lokalplan nr. 376 - Udvidelse af [adresse] - Åbent

###

|  |  |
| --- | --- |
| Tidl. politisk behandling | BY, 26.09.17, pkt. 116 |
| Forventet sagsgang | P-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage endelig
stilling til ”Lokalplan nr. 376 - Udvidelse af [adresse] ” og
tilhørende sammenfattende miljøredegørelse.

Formålet med planforslaget er at muliggøre, at der kan ske
udvidelse af [adresse]. Udvidelsen vil betyde, at virksomhedens
oplagskapacitet af biomasse kan udvides, driften kan optimeres, og der kan ske
udvidelse af produktionen af biogas.

Lokalplanforslaget har sammen med tillæg nr. 25 til
Kommuneplan 13 været fremlagt i offentlig høring i perioden fra 9. oktober til
4. december 2017. Der er indkommet tre høringssvar i løbet af høringsperioden.

Kommuneplantillægget blev herefter vedtaget endeligt af
Byrådet 19. december 2017, men er siden blevet indbragt for Planklagenævnet. På
spørgsmålet om hvorvidt klagesagen forventes at have opsættende virkning,
oplyser Planklagenævnet, at sagen endnu ikke er behandlet i nævnet, og at der
kan forventes en sagsbehandlingstid på op til 12 måneder. Det oplyses
endvidere, at klagen som udgangspunkt ikke har opsættende virkning, hvorfor
Favrskov Kommune kan arbejde videre med lokalplanforslaget uafhængigt af klagesagen,
og Byrådet kan vedtage lokalplanen endeligt. Det er først i den situation, at
nævnet træffer afgørelse om, at klagen skal have opsættende virkning, at
kommunen skal agere herefter.

**VURDERING**

Høringssvarene vedrører bekymring for
udsigten til et stort teknisk anlæg og for anlæggets påvirkning af kulturmiljø,
landskab og natur. Der gives udtryk for, at hensynet til naboer ikke er
varetaget i tilstrækkelig grad for så vidt angår det fysiske udtryk og de
miljøgener, der opleves at være forbundet med driften. Herudover vedrører et af
høringssvarene opstilling af en ny transformerstation/container i forbindelse
med udvidelse af biogasanlægget.

Høringssvarene er sendt til [adresse] til
kommentering. Frijsenborg Biogas har kvitteret med en redegørelse for de
overvejelser og tiltag, der iværksættes for at begrænse miljøpåvirkningerne fra
biogasanlæggets anlæg og drift.

Ved den endelige vedtagelse af ”Lokalplan
nr. 376 - Udvidelse af [adresse]” skal miljørapporten inddrages.
Herudover skal der iflg. lov om miljøvurdering af planer og programmer
vedlægges en sammenfattende redegørelse for, hvordan høringssvarene er taget i
betragtning. Redegørelsen skal indeholde dels en beskrivelse af alternativer og
dels et program for overvågning af de væsentlige indvirkninger, som planen vil
have på miljøet.

Det
er Teknik og Kulturs vurdering, at vedtagelsen af lokalplanen overordnet set
vil have en begrænset eller ingen indvirkning på miljøet. Miljøpåvirkningen vil, når anlægget er etableret, blive
reguleret gennem flere godkendelser og tilladelser, og der vil blive fastsat
en række vilkår for drift og emissioner fra anlægget i en miljøgodkendelse.
Herudover vil der blive stillet krav om egenkontrol og dokumentation for
driften.

I ”Lokalplan nr. 376 - Udvidelse
af [adresse]” er der fastlagt detaljerede bestemmelser for de
fysiske anlæg og deres tilpasning til landskabet ved afskærmende beplantning og
voldanlæg.

Ingen af høringssvarene har på ovennævnte baggrund givet
Teknik og Kultur anledning til at indstille ændringer af lokalplanforslaget.

**ØKONOMI**

Vedtagelse af lokalplanen har
ingen økonomiske konsekvenser for Favrskov Kommune.

**INDDRAGELSE**

Lokalplanen er udarbejdet i samarbejde med ansøgers
rådgivere.

Borgerinddragelse og kommunikation om lokalplanen er sket
efter reglerne i planloven. Der har været gennemført en otte ugers offentlig
høring, og der er modtaget tre høringssvar, som er kommenteret af ansøger.

**INDSTILLING**

Direktøren for Teknik og Kultur indstiller
til Byrådet:

1.   At forslag til ”Lokalplan nr. 376 - Udvidelse af
[adresse]” med en sammenfattende miljøredegørelse vedtages
endeligt.

**BESLUTNING**

***Planudvalget, 6. marts 2018:***

Fraværende:ingen

Indstilles godkendt.

***Økonomiudvalget, 13. marts 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Forslag til lokalplan nr. 376 - Udvidelse af [adresse] | 710-2018-18327 |
| Sammenfattende miljøredegørelse | 710-2018-18247 |
| Indsendte høringssvar | 710-2018-18368 |
| Vurdering af høringssvar | 710-2018-18375 |
| [adresse] kommentering af høringssvar | 710-2017-265638 |